Далей у дзённым эфіры "Беларусь 3" прапаноўвае а 12:50 мультфільм "Беларуская азбука" ("Беларусьфільм", 2016) і яркую кінапрэм’еру гэтага года - упершыню на тэлебачанні а 13:05 і а 21:05 будзе паказаны дзіцячы прыгодніцкі фільм "Правілы геймера" ("Беларусьфільм", 2018) ад рэжысёра Ігара Чацверыкова. Згодна з сюжэтам, звычайным летнім днём траім сябрам - Змітруку, Юрку і Генку, якія прывыклі бавіць час за камп'ютарам і марылі перамагчы на турніры па кіберспорце, прыйшлося адкласці сваю любімую справу. Усё змянілася, калі ў падзямеллі старога храма выпадкова былі знойдзеныя прадметы, якія падштурхнулі хлопцаў на пошукі разгадкі даўняга сакрэту.